
Parlamentul României

Camera Deputaţilor
	COMISIA PENTRU APĂRARE, ORDINE PUBLICĂ ȘI  SIGURANȚĂ NAȚIONALĂ
	COMISIA PENTRU ADMINISTRAŢIE PUBLICĂ ŞI AMENAJAREA TERITORIULUI 


	
	
	
	Bucureşti,
	17.9.2014

	Nr.
	4c-12/127
	
	Nr.
	4c-6/150


R A P O R T      C O M U N

asupra proiectului de Lege pentru organizarea şi desfăşurarea evenimentelor dedicate 
Zilei Naţionale a României - 1 Decembrie

În conformitate cu prevederile art.95 din Regulamentul Camerei Deputaţilor, republicat, cu modificările și completările ulterioare, Comisia pentru administraţie publică și amenajarea teritoriului şi Comisia pentru apărare, ordine publică și siguranță națională au fost sesizate, spre dezbatere și avizare în fond, în procedură obișnuită, cu proiectul de Lege pentru organizarea şi desfăşurarea evenimentelor dedicate Zilei Naţionale a României - 1 Decembrie, transmis cu    adresa nr. Pl x 208 din 22 aprilie 2014, înregistrat la Comisia pentru administrație publică şi amenajarea teritoriului cu nr.4c-6/150 din 22 aprilie 2014 și la Comisia pentru apărare, ordine publică și siguranță națională cu nr.4c-12/127 din 23 aprilie 2014.


La întocmirea prezentului raport comun Comisiile au avut în vedere:


- avizul favorabil al Consiliului Legislativ (nr.1534/20.12.2013)

- avizul negativ al Comisiei pentru cultură, arte, mijloace de informare în masă (nr.4c-10/96)


- avizul negativ al Comisiei juridice, de disciplină și imunități (nr.4c-11/481/5.05.2014)


- avizul negativ al Comisiei pentru buget, finanțe și bănci (nr.4c-2/253/12.06.2014)


- punctul de vedere favorabil al Guvernului (nr.280/14.02.2014)

Proiectul de lege a fost adoptat de Senat în şedinţa din 14 aprilie 2014.
Camera Deputaţilor este Cameră decizională potrivit prevederilor art.75 din Constituţia României, republicată şi ale art.92 din Regulamentul Camerei Deputaţilor, republicat, cu modificările și completările ulterioare. 

Proiectul de lege are ca obiect reglementarea organizării şi desfăşurării evenimentelor dedicate Zilei Naţionale a României - 1 Decembrie.
 În conformitate cu prevederile art.61 și 63 din Regulamentul Camerei Deputaţilor, republicat, cu modificările și completările ulterioare, comisiile a examinat proiectul de lege în şedinţe separate, în data de 17 septembrie 2014.
Din numărul total de 26 membri ai Comisiei pentru apărare, ordine publică și siguranță națională au participat la şedinţă 20 de deputaţi, iar din numărul total de 24 de membri ai Comisiei pentru administrație publică şi amenajarea teritoriului au participat la ședință 20 de deputați.

La dezbateri a participat, în conformitate cu prevederile art.54 şi 55 din Regulamentul Camerei Deputaţilor, republicat, doamna Otilia Sava – secretar de stat  în cadrul Ministerului Apărării Naționale.

În urma dezbaterilor și a opiniilor exprimate, membri celor două comisii sesizate în fond au hotărât, cu unanimitate de voturi, întocmirea unui raport comun de adoptare cu amendamente admise prezentate în anexa ce face parte integrantă din prezentul raport comun a proiectului de Lege pentru organizarea şi desfăşurarea evenimentelor dedicate Zilei Naţionale a României - 1 Decembrie.


Proiectul de lege face parte din categoria legilor ordinare, conform art.76 alin.(2) din Constituţia României, republicată.
	VICEPREŞEDINTE,
	PREŞEDINTE,



	ION RĂDUCANU
	     MARIN ALMĂJANU


	Întocmit: Consilier parlamentar, Valentin Busuioc
	Consilier parlamentar Roxana Feraru            


ANEXA

Amendamente admise
În urma dezbaterilor, membrii Comisiilor au admis următoarele amendamente:
	Nr. crt.
	Text Senat
	Amendamente propuse
	Motivarea amendamentelor propuse

	0
	1
	2
	3

	1.
	LEGE

pentru organizarea și desfășurarea evenimentelor dedicate Zilei Naționale a României - 1 Decembrie
	Nemodificat
	

	2.
	
Art.1.- (1) Prezenta lege reglementează organizarea și desfășurarea evenimentelor dedicate Zilei Naționale a României - 1 Decembrie la nivel central și local.


(2) Ziua Naționala a României va fi marcată de autoritățile publice centrale și locale și celelalte instituții ale statului prin organizarea unor programe și manifestări cultural-educative cu caracter evocator și științific, consacrate istoriei patriei, precum și ceremonii militare specifice, organizate de Ministerul Apărării Naționale, Ministerul Afacerilor Interne și celelalte instituții din sistemul de apărare, ordine publică și siguranță națională.
	
Art.1.- (1) Prezenta lege reglementează organizarea și desfășurarea evenimentelor dedicate Zilei Naționale a României - 1 Decembrie la nivelul administrației publice centrale și locale.

(Autori: Comisia pentru administrație publică și amenajarea teritoriului și Comisia pentru apărare, ordine publică și siguranță națională)
Nemodificat
	Pentru o exprimare corectă.

	3.
	Art.2.- (1) Guvemul și autoritățile administrației publice locale vor lua măsurile necesare pentru ca în această zi drapelul României să fie arborat în conformitate cu prevederile Legii nr.75/1994 privind arborarea drapelului României, intonarea imnului național și folosirea sigiliilor cu stema României de către autoritățile și instituțiile publice și pentru buna desfășurare a acțiunilor prevăzute la art.1 alin.(2).

(2) În capitală și în municipiile reședință de județ se vor organiza ceremonii de sărbătorire a Zilei Naționale a României, pe baza normelor convenite între instituțiile prefectului, consiliile județene, primării și comenduirile de garnizoană. La solicitarea primarilor pot fi organizate ceremonii militare de sărbătorire a Zilei Naționale a României și la nivelul altor unități administrativ-teritoriale.

	Nemodificat
(2) În Capitală și în municipiile reședință de județ se vor organiza ceremonii de sărbătorire a Zilei Naționale a României, pe baza normelor convenite între instituțiile prefectului, consiliile județene, consiliile locale și comenduirile de garnizoană. La solicitarea primarilor pot fi organizate ceremonii militare de sărbătorire a Zilei Naționale a României și la nivelul altor unități administrativ-teritoriale.
(Autori: Comisia pentru administrație publică și amenajarea teritoriului și Comisia pentru apărare, ordine publică și siguranță națională)
	

	4.
	Art.3. - Finanțarea cheltuielilor necesare organizării ceremoniei militare specifice se face în conformitate cu legile în vigoare.


	Nemodificat
	

	5.
	
	Art.4. - La nivelul municipiilor și orașelor, o arteră principală de circulație centrală va purta denumirea de ”1 Decembrie 1918”.

(Autori: Comisia pentru administrație publică și amenajarea teritoriului și Comisia pentru apărare, ordine publică și siguranță națională)

